text: Brandalarm fra stearinlys-fabrik
  21 februar 2013 kl. 10.34
  De tog ingen chancer, da optøning af frosne vandrør gik galt hos Løgum Kloster Lys torsdag formiddag. Firmaet producerer årligt 50 mio. stearinlys...
  Brandvæsenet blev tilkaldt for en sikkerheds skyld, da en gasbrænder, som blev brugt til at tø vandrør op med, fik fat i omgivelserne.
  Der skete dog kun beskeden skade ved branden, som de ansatte selv fik slukket.
  Løgum Kloster Lys fremstiller årligt 50 mio. stearinlys, så en brand kunne have fået et voldsomt omfang, hvis den bredte sig. Produktionen foregår dog mest i Polen.
  